**ਸੰਖੇਪ ਭਾਗੀਦਾਰ ਜਾਣਕਾਰੀ ਪਰਚਾ**

ਮਕਸਦ

ਇਹ ਮਰੀਜ਼ ਨੂੰ ਜਾਣਕਾਰੀ ਵਾਸਤੇ ਪ੍ਰਦਾਨ ਕੀਤੀ ਜਾਣ ਵਾਲੀ ਇੱਕ ਗਾਈਡ ਹੈ ਜੇਕਰ ਉਹ ਇਹ ਸੰਕੇਤ ਦਿੰਦੇ ਹਨ ਕਿ ਉਹ ਸ਼ਾਇਦ ਇਸ ਖੋਜ ਅਧਿਐਨ ਵਿੱਚ ਭਾਗ ਲੈਣ ਦੀ ਇੱਛਾ ਰੱਖਦੇ ਹਨ ਤਾਂ ਜੋ ਉਹ ਭਾਗ ਲੈਣ ਲਈ ਜ਼ੁਬਾਨੀ ਸਹਿਮਤੀ ਦੇ ਸਕਣ।

ਮਰੀਜ਼ ਵੱਲੋਂ ਭਾਗ ਲੈਣ ਲਈ ਜਾਣਕਾਰੀ ਅਤੇ ਸਹਿਮਤੀ ਦੀ ਸੁਵਿਧਾ ਨੂੰ ਲਾਜ਼ਮੀ ਤੌਰ 'ਤੇ ਸੰਕਟਕਾਲੀਨ ਵਿਭਾਗ ਵਿਚਲੇ ਅਮਲੇ ਦੇ ਕਿਸੇ ਹੋਰ ਮੈਂਬਰ ਦੁਆਰਾ ਦੇਖਿਆ ਜਾਣਾ ਚਾਹੀਦਾ ਹੈ।

ਜੇ ਮਰੀਜ਼ ਇਸ ਅਧਿਐਨ ਵਿੱਚ ਭਾਗ ਲੈਣ ਲਈ ਸਹਿਮਤੀ ਦਿੰਦਾ ਹੈ ਤਾਂ ਯਕੀਨੀ ਬਣਾਓ ਕਿ ਸੰਬੰਧਤ ਸੂਚਿਤ ਸਹਿਮਤੀ ਫਾਰਮ ਪੂਰਾ ਕੀਤਾ ਜਾਂਦਾ ਹੈ।

ਮਰੀਜ਼ ਨੂੰ ਇਹ ਜਾਂਚ ਕਰਦੀ ਹੋਈ ਖੋਜ ਅਧਿਐਨ ਵਿੱਚ ਭਾਗ ਲੈਣ ਦਾ ਸੱਦਾ ਦਿਓ ਕਿ ਕੀ ਵੈਸੋਪ੍ਰੈਸਰਾਂ ਨਾਲ ਸ਼ੁਰੂਆਤੀ ਇਲਾਜ ਅੱਜ ਵਰਤੇ ਜਾਂਦੇ ਮਿਆਰੀ ਤਰਲਾਂ ਨਾਲੋਂ ਬਿਹਤਰ ਹੈ।

ਉਹਨਾਂ ਨੂੰ ਭਾਗ ਲੈਣ ਲਈ ਕਿਉਂ ਕਿਹਾ ਜਾ ਰਿਹਾ ਹੈ**?**

* ਤੁਹਾਨੂੰ ਭਾਗ ਲੈਣ ਲਈ ਕਿਹਾ ਗਿਆ ਹੈ ਕਿਉਂਕਿ ਤੁਹਾਡੇ ਵਿੱਚ ਕਿਸੇ ਲਾਗ (ਸੈਪਸਿਸ) ਦੇ ਚਿਨ੍ਹਾਂ ਅਤੇ ਲੱਛਣਾਂ ਦੀ ਤਸ਼ਖੀਸ ਕੀਤੀ ਗਈ ਹੈ।
* ਭਾਗ ਲੈਣ ਦਾ ਫੈਸਲਾ ਸਵੈ-ਇੱਛਤ ਹੈ। ਤੁਹਾਡੀ ਲਾਗ ਵਾਸਤੇ ਇਲਾਜ ਕੀਤੇ ਜਾਣ ਲਈ ਤੁਹਾਡੇ ਵਾਸਤੇ ਇਸ ਅਧਿਐਨ ਵਿੱਚ ਹੋਣ ਲਈ ਸਹਿਮਤੀ ਦੇਣਾ ਜਰੂਰੀ ਨਹੀਂ ਹੈ। ਜੇ ਤੁਸੀਂ ਇਸ ਅਧਿਐਨ ਵਿੱਚ ਭਾਗ ਨਾ ਲੈਣ ਦਾ ਫੈਸਲਾ ਕਰਦੇ ਹੋ ਤਾਂ ਤੁਸੀਂ ਮਿਆਰੀ ਸੰਭਾਲ ਪ੍ਰਾਪਤ ਕਰੋਗੇ।

ਇਸ ਅਧਿਐਨ ਦਾ ਉਦੇਸ਼ ਕੀ ਹੈ**?**

* ਅਸੀਂ ਸੈਪਸਿਸ ਦੇ ਇਲਾਜ ਦੇ ਦੋ ਵੱਖ-ਵੱਖ ਤਰੀਕਿਆਂ ਦੀ ਤੁਲਨਾ ਕਰਨ ‘ਤੇ ਵਿਚਾਰ ਕਰ ਰਹੇ ਹਾਂ। ਮਿਆਰੀ ਦੇਖਭਾਲ ਤੁਹਾਡੀ ਬਾਂਹ ਵਿੱਚ ਇੱਕ ਤੁਪਕੇ (ਡ੍ਰਿਪ) ਰਾਹੀਂ ਆਈ.ਵੀ. ਤਰਲ ਦੇਣਾ ਅਤੇ ਫੇਰ ਇੱਕ ਵੈਸੋਪ੍ਰੈਸਰ ਦਵਾਈ ਸ਼ਾਮਲ ਕਰਨਾ ਹੈ। ਵੈਸੋਪ੍ਰੈਸਰ ਲਹੂ ਦੇ ਦਬਾਅ (ਬਲੱਡ ਪ੍ਰੈਸ਼ਰ) ਨੂੰ ਵਧਾਉਂਦੇ ਹਨ ਜੋ ਤੁਹਾਡੇ ਮਹੱਤਵਪੂਰਣ ਅੰਗਾਂ ਵਿੱਚ ਖੂਨ ਦੇ ਬਿਹਤਰ ਪ੍ਰਵਾਹ ਨੂੰ ਯੋਗ ਬਣਾਉਂਦਾ ਹੈ। ਵਿਕਲਪਕ ਪਹੁੰਚ ਵੈਸੋਪ੍ਰੈਸਰ ਦਵਾਈ ਨੂੰ ਤੁਰੰਤ ਦੇਣਾ ਹੈ।

ਮੇਰੇ ਨਾਲ ਕੀ ਹੋਵੇਗਾ**?**

ਜੇ ਤੁਸੀਂ ਅਧਿਐਨ ਵਿੱਚ ਹਿੱਸਾ ਲੈਂਦੇ ਹੋ ਤਾਂ ਤੁਹਾਨੂੰ ਬੇਤਰਤੀਬੀ ਨਾਲ (ਜਿਵੇਂ ਕਿ ਇੱਕ ਸਿੱਕਾ ਉਛਾਲ ਕੇ) ਦੋ ਇਲਾਜ ਗਰੁੱਪਾਂ ਵਿੱਚੋਂ ਇੱਕ ਵਿੱਚ ਨਿਰਧਾਰਤ ਕੀਤਾ ਜਾਵੇਗਾ।

* **ਇਲਾਜ 1 – ਸਾਧਾਰਨ ਇਲਾਜ**

ਤੁਹਾਨੂੰ ਯੂਕੇ ਵਿੱਚ ਲਾਗਾਂ ਦਾ ਇਲਾਜ ਕਰਨ ਲਈ ਵਰਤਿਆ ਜਾਂਦਾ ਸਾਧਾਰਨ ਇਲਾਜ ਦਿੱਤਾ ਜਾਵੇਗਾ – ਇੱਕ ਡ੍ਰਿਪ ਰਾਹੀਂ ਇੱਕ ਨਮਕ ਦਾ ਘੋਲ਼ (ਸੰਤੁਲਿਤ ਕ੍ਰਿਸਟਾਲੋਇਡ)। ਤੁਹਾਡੀ ਹਾਲਤ 'ਤੇ ਨਿਰਭਰ ਕਰਦੇ ਹੋਏ, ਹੋ ਸਕਦਾ ਹੈ ਕਿ ਬਾਅਦ ਦੇ ਕਿਸੇ ਪੜਾਅ 'ਤੇ ਤੁਹਾਡੇ ਖੂਨ ਦੇ ਦਬਾਓ ਨੂੰ ਵਧਾਉਣ ਲਈ ਤੁਹਾਨੂੰ ਦਵਾਈ ਦੇਣਾ (ਵੈਸੋਪ੍ਰੈਸਰਾਂ) ਸ਼ਾਮਲ ਕੀਤਾ ਜਾਵੇ।

ਦਖਲਅੰਦਾਜ਼ੀ ਵਾਲੀ ਸ਼ਾਖਾ (ਨੋਰੇਪੀਨੈਫਰਾਈਨ) ਵਿੱਚ ਵਰਤੀ ਜਾਣ ਵਾਲੀ ਦਵਾਈ ਕਿਸੇ ਅਣਜੰਮੇ ਬੱਚੇ ਨੂੰ ਨੁਕਸਾਨ ਪਹੁੰਚਾ ਸਕਦੀ ਹੈ ਅਤੇ ਔਰਤਾਂ ਜੋ ਗਰਭਵਤੀ ਹਨ ਇਸ ਅਧਿਐਨ ਵਿੱਚ ਭਾਗ ਲੈਣ ਦੇ ਯੋਗ ਨਹੀਂ ਹੋਣਗੀਆਂ। ਕੋਈ ਵੀ ਅਧਿਐਨ ਇਲਾਜ ਦਿੱਤੇ ਜਾਣ ਤੋਂ ਪਹਿਲਾਂ, ਗਰਭਵਤੀਆਂ ਹੋ ਸਕਣ ਵਾਲੀਆਂ ਸਾਰੀਆਂ ਔਰਤਾਂ ਲਈ ਇੱਕ ਗਰਭਅਵਸਥਾ ਟੈਸਟ ਕੀਤਾ ਜਾਵੇਗਾ। ਇਸ ਵਿੱਚ ਉਹ ਔਰਤਾਂ ਵੀ ਸ਼ਾਮਲ ਹਨ ਜੋ ਬਕਾਇਦਾ ਤੌਰ 'ਤੇ ਗਰਭਨਿਰੋਧਕ ਦੀ ਵਰਤੋਂ ਕਰਦੀਆਂ ਹਨ ਜਿਵੇਂ ਕਿ ਸੰਯੁਕਤ ਮੌਖਿਕ ਗਰਭਨਿਰੋਧਕ ਗੋਲ਼ੀ, ਇੱਕ ਇੰਟਰਾਯੂਟੇਰਾਈਨ ਉਪਕਰਣ (ਕਦੀ-ਕਦੀ ਇਸਨੂੰ 'ਕੁਆਇਲ' ਵਜੋਂ ਜਾਣਿਆ ਜਾਂਦਾ ਹੈ) ਜਾਂ ਜੋ ਜਿਨਸੀ ਸੰਭੋਗ ਤੋਂ ਪਰਹੇਜ਼ ਕਰਦੀਆਂ ਹਨ।

* **ਇਲਾਜ 2 – ਦਖਲਅੰਦਾਜ਼ੀ**

ਜੇ ਲੋੜ ਹੈ, ਤੁਹਾਨੂੰ ਤੁਹਾਡੇ ਮਹੱਤਵਪੂਰਣ ਅੰਗਾਂ ਤੱਕ ਖੂਨ ਦੇ ਪ੍ਰਵਾਹ ਨੂੰ ਵਧਾਉਣ ਲਈ (ਵੈਸੋਪ੍ਰੈਸਰ), ਤੁਹਾਡੀ ਬਾਂਹ ਵਿੱਚ ਇੱਕ ਡ੍ਰਿਪ ਰਾਹੀਂ ਤੁਰੰਤ ਦਵਾਈ ਦੇਣਾ ਸ਼ੁਰੂ ਕੀਤਾ ਜਾਵੇਗਾ। ਲੋੜ ਪੈਣ 'ਤੇ, ਹੋ ਸਕਦਾ ਹੈ ਬਾਅਦ ਵਿੱਚ ਤੁਹਾਨੂੰ ਤੁਹਾਡੀ ਬਾਂਹ ਵਿੱਚ ਡ੍ਰਿਪ ਰਾਹੀਂ ਵਾਧੂ ਨਮਕ ਦੇ ਘੋਲ਼ ਵਾਲਾ ਤਰਲ ਪਦਾਰਥ ਦਿੱਤਾ ਜਾਵੇ।

ਹਰੇਕ ਇਲਾਜ ਉਦੋਂ ਤੱਕ ਦਿੱਤਾ ਜਾਵੇਗਾ ਜਦੋਂ ਤੱਕ ਇਹਨਾਂ ਦੀ ਲੋੜ ਹੈ, ਪਰ ਇਸ ਟ੍ਰਾਇਲ ਇਲਾਜ ਦੀ ਮਿਆਦ 48 ਘੰਟੇ ਹੈ। 104 ਦਿਨਾਂ ਦੀ ਫਾਲੋ-ਅਪ ਮਿਆਦ ਪੂਰੀ ਹੋਣ ਤੋਂ ਬਾਅਦ ਅੰਕੜੇ ਇਕੱਤਰ ਕਰਨਾ ਬੰਦ ਹੋ ਜਾਵੇਗਾ। ਹੋਰ ਸਾਰੇ ਇਲਾਜਾਂ ਦਾ ਫੈਸਲਾ, ਤੁਹਾਡੇ ਰਿਸ਼ਤੇਦਾਰ/ਵਿਅਕਤੀ, ਜਿਸ ਦੀ ਤਰਫੋਂ ਤੁਸੀਂ ਸਹਿਮਤੀ ਦੇ ਰਹੇ ਹੋ, ਦਾ ਇਲਾਜ ਕਰ ਰਹੇ ਡਾਕਟਰ ਦੁਆਰਾ, ਤੁਹਾਡੇ ਨਾਲ ਵਿਚਾਰ-ਵਟਾਂਦਰਾ ਕਰਨ ਦੇ ਬਾਅਦ ਕੀਤਾ ਜਾਵੇਗਾ।

ਇੱਕ ਵਾਰ ਜਦੋਂ ਤੁਸੀਂ ਹਸਪਤਾਲ ਤੋਂ ਚਲੇ ਜਾਂਦੇ ਹੋ ਤਾਂ ਅਸੀਂ 31-44 ਵਿੱਚਕਾਰ ਦਿਨਾਂ ਬਾਅਦ ਅਤੇ 91-104 ਵਿੱਚਕਾਰ ਦਿਨਾਂ ਬਾਅਦ ਇਹ ਦੇਖਣ ਲਈ ਤੁਹਾਡੇ ਡਾਕਟਰੀ ਰਿਕਾਰਡਾਂ 'ਤੇ ਝਾਤ ਪਾਵਾਂਗੇ ਕਿ ਤੁਸੀਂ ਕਿੰਨ੍ਹੀ ਚੰਗੀ ਤਰ੍ਹਾਂ ਠੀਕ ਹੋ ਗਏ ਹੋ ਅਤੇ ਕੀ ਤੁਸੀਂ ਕਿਸੇ ਅਗਲੇਰੇ ਟੈਸਟਾਂ ਜਾਂ ਇਲਾਜ ਵਾਸਤੇ ਹਸਪਤਾਲ ਵਾਪਸ ਗਏ ਹੋ ਜਾਂ ਨਹੀਂ। ਅਜਿਹਾ ਕਰਨ ਲਈ ਸਾਨੂੰ ਤੁਹਾਡੇ ਨਾਲ ਦੁਬਾਰਾ ਸੰਪਰਕ ਕਰਨ ਦੀ ਲੋੜ ਨਹੀਂ ਪਵੇਗੀ.

ਤੁਹਾਨੂੰ ਕਿਸੇ ਵੀ ਵਧੀਕ ਮੁਲਾਕਾਤਾਂ ਵਾਸਤੇ ਹਸਪਤਾਲ ਆਉਣ ਦੀ ਲੋੜ ਨਹੀਂ ਪਵੇਗੀ।

ਸੰਭਾਵਿਤ ਜੋਖ਼ਮ ਕੀ ਹਨ**?**

* ਇਸ ਕਲੀਨਕੀ ਟ੍ਰਾਇਲ ਦੇ ਜੋਖ਼ਮਾਂ ਵਿੱਚ ਬਹਤੁ ਸਾਰੇ ਉਹੀ ਜੋਖ਼ਮ ਸ਼ਾਮਲ ਹਨ ਜੋ ਸੈਪਸਿਸ ਦੇ ਬਾਕਾਇਦਾ ਇਲਾਜ ਨਾਲ ਜੁੜੇ ਹੋਏ ਹਨ।
* ਉਹ ਜੋਖ਼ਮ ਜੋ ਅਧਿਐਨ ਇਲਾਜ ਦੇ ਨਾਲ ਵਾਪਰ ਸਕਦੇ ਹਨ, ਉਹ ਹਨ:
	+ ਸਿਰ ਦਰਦ (ਹਲਕਾ)
	+ ਸਾਹ ਲੈਣ ਦੀ ਮੁਸ਼ਕਲ (ਹਲਕੀ)
	+ ਅਨਿਯਮਿਤ ਦਿਲ ਦੀ ਧੜਕਣ (ਦੁਰਲੱਭ)
	+ ਇਨਫਿਊਜ਼ਨ ਸਥਾਨ ਦੀ ਜਲੂਣ

ਕੀ ਮੇਰੇ ਲਈ ਭਾਗ ਲੈਣਾ ਜਰੂਰੀ ਹੈ**?**

* ਨਹੀਂ, ਤੁਸੀਂ ਕਿਸੇ ਵੀ ਸਮੇਂ ਇਸ ਅਧਿਐਨ ਤੋਂ ਆਪਣੀ ਸਹਿਮਤੀ ਵਾਪਸ ਲੈਣ ਲਈ ਸੁਤੰਤਰ ਹੋ ਅਤੇ ਤੁਹਾਡੀ ਸਿਹਤ ਸੰਭਾਲ ਕਿਸੇ ਵੀ ਤਰੀਕੇ ਵਾਲ ਪ੍ਰਭਾਵਿਤ ਨਹੀਂ ਹੋਵੇਗੀ।

ਭਾਗ ਲੈਣ ਦੇ ਫਾਇਦੇ ਕੀ ਹਨ**?**

* ਹੋ ਸਕਦਾ ਹੈ ਇਸ ਅਧਿਐਨ ਵਿੱਚ ਹੋਣ ਦਾ ਤੁਹਾਨੂੰ ਕੋਈ ਸਿੱਧਾ ਫਾਇਦਾ ਨਾ ਹੋਵੇ ਪਰ ਭਵਿੱਖ ਵਿੱਚ ਇਸ ਖੋਜ ਦੇ ਨਤੀਜਿਆਂ ਤੋਂ ਹੋਰਨਾਂ ਨੂੰ ਲਾਭ ਹੋ ਸਕਦਾ ਹੈ।

**ਕੀ ਇਸ ਅਧਿਐਨ ਵਿੱਚ ਮੇਰ**ੇ **ਭਾਗ ਲੈਣ ਨੂੰ ਗੁਪਤ ਰੱਖਿਆ ਜਾਵੇਗਾ?**

* ਹਾਂ। ਤੁਹਾਡੀ ਨਿੱਜੀ ਸਿਹਤ ਜਾਣਕਾਰੀ, ਜਿਸ ਵਿੱਚ ਤੁਹਾਡਾ ਡਾਕਟਰੀ ਡੈਟਾ ਵੀ ਸ਼ਾਮਲ ਹੈ, ਨੂੰ ਅਧਿਐਨ ਡਾਕਟਰ ਅਤੇ ਸਾਈਟ ਦੇ ਹੋਰ ਅਮਲੇ ਦੁਆਰਾ ਇਸ ਅਧਿਐਨ ਦੇ ਖੋਜ ਮਕਸਦਾਂ ਵਾਸਤੇ ਇਕੱਤਰ ਕੀਤਾ ਜਾਵੇਗਾ ਅਤੇ ਇਹ ਯਕੀਨੀ ਬਣਾਉਣ ਦੀ ਹਰ ਕੋਸ਼ਿਸ਼ ਕੀਤੀ ਜਾਵੇਗੀ ਕਿ ਇਸਨੂੰ ਗੁਪਤ ਰੱਖਿਆ ਜਾਂਦਾ ਹੈ।

**ਅਸੀਂ ਤੁਹਾਡੇ ਬਾਰੇ ਜਾਣਕਾਰੀ ਦੀ ਵਰਤੋਂ ਕਿਵੇਂ ਕਰਾਂਗੇ**

* ਇਸ ਖੋਜ ਅਧਿਐਨ ਵਿੱਚ ਅਸੀਂ ਤੁਹਾਡੇ ਕੋਲੋਂ ਅਤੇ ਤੁਹਾਡੇ ਮੈਡੀਕਲ ਰਿਕਾਰਡਾਂ ਤੋਂ ਜਾਣਕਾਰੀ ਦੀ ਵਰਤੋਂ ਕਰਾਂਗੇ। ਅਸੀਂ ਸਿਰਫ਼ ਉਸੇ ਜਾਣਕਾਰੀ ਦੀ ਵਰਤੋਂ ਕਰਾਂਗੇ ਜਿਸਦੀ ਸਾਨੂੰ ਇਸ ਖੋਜ ਅਧਿਐਨ ਲਈ ਲੋੜ ਹੈ। ਅਸੀਂ ਬਹੁਤ ਘੱਟ ਲੋਕਾਂ ਨੂੰ ਤੁਹਾਡਾ ਨਾਮ ਜਾਂ ਸੰਪਰਕ ਵੇਰਵੇ ਦੱਸਾਂਗੇ, ਅਤੇ ਸਿਰਫ਼ ਤਾਂ ਹੀ ਦੱਸਾਂਗੇ ਜੇਕਰ ਉਹਨਾਂ ਨੂੰ ਇਸ ਅਧਿਐਨ ਲਈ ਸੱਚਮੁੱਚ ਇਸਦੀ ਲੋੜ ਹੈ।
* ਇਸ ਅਧਿਐਨ ਵਿੱਚ ਸ਼ਾਮਲ ਹਰ ਕੋਈ ਤੁਹਾਡੇ ਡੇਟਾ ਨੂੰ ਸੁਰੱਖਿਅਤ ਰੱਖੇਗਾ। ਅਸੀਂ ਸਾਰੇ ਗੋਪਨੀਯਤਾ ਨਿਯਮਾਂ ਦੀ ਵੀ ਪਾਲਣਾ ਕਰਾਂਗੇ।
* ਅਧਿਐਨ ਦੇ ਅੰਤ ਵਿੱਚ ਅਸੀਂ ਕੁਝ ਡੇਟਾ ਨੂੰ ਸੁਰੱਖਿਅਤ ਕਰਾਂਗੇ ਜੇਕਰ ਸਾਨੂੰ ਇਸਦੀ ਜਾਂਚ ਕਰਨ ਦੀ ਲੋੜ ਪੈਂਦੀ ਹੈ।
* ਅਸੀਂ ਇਹ ਯਕੀਨੀ ਬਣਾਵਾਂਗੇ ਕਿ ਸਾਡੇ ਦੁਆਰਾ ਲਿਖੀਆਂ ਗਈਆਂ ਰਿਪੋਰਟਾਂ ਤੋਂ ਕੋਈ ਵੀ ਇਹ ਪਤਾ ਨਾ ਲਗਾ ਸਕੇ ਕਿ ਤੁਸੀਂ ਕੌਣ ਹੋ।
* ਜਾਣਕਾਰੀ ਪੈਕ ਤੁਹਾਨੂੰ ਇਸ ਬਾਰੇ ਹੋਰ ਦੱਸਦਾ ਹੈ।

**ਜੇ ਕੁਝ ਗਲਤ ਹੋ ਜਾਂਦਾ ਹੈ ਤਾਂ** ਕੀ **ਹੋਵੇਗਾ?**

* ਰਾਸ਼ਟਰੀ ਸਿਹਤ ਸੇਵਾ ਦੀਆਂ ਸ਼ਿਕਾਇਤਾਂ ਦੀਆਂ ਸਾਧਾਰਨ ਕਾਰਜ-ਵਿਧੀਆਂ ਤੁਹਾਡੇ ਵਾਸਤੇ ਉਪਲਬਧ ਹੋਣਗੀਆਂ।
* ਭਾਗੀਦਾਰਾਂ ਨੂੰ ਕੋਈ ਵੀ ਭੁਗਤਾਨ ਨਹੀਂ ਕੀਤੇ ਜਾਂਦੇ
* ਕਿਸੇ ਸੱਟ ਲੱਗਣ ਦੀ ਸੂਰਤ ਵਿੱਚ ਤੁਹਾਡੇ ਜਾਂ ਤੁਹਾਡੀ ਬੀਮਾ ਕੰਪਨੀ ਵਾਸਤੇ ਕੋਈ ਮੁਆਵਜ਼ਾ ਨਹੀਂ ਹੋਵੇਗਾ

ਇਸ ਅਧਿਐਨ ਬਾਰੇ ਵਧੇਰੇ ਵਿਸਤਰਿਤ ਜਾਣਕਾਰੀ ਇੱਕ ਵੱਖਰੇ ਜਾਣਕਾਰੀ ਅਤੇ ਸਹਿਮਤੀ ਫਾਰਮ ਵਿੱਚ ਪ੍ਰਦਾਨ ਕੀਤੀ ਜਾਵੇਗੀ ਜਿਸਨੂੰ ਤੁਹਾਨੂੰ ਤੁਹਾਡੀ ਹਾਲਤ ਦੇ ਸਥਿਰ ਹੋਣ ਦੇ ਬਾਅਦ ਪੜ੍ਹਨ ਅਤੇ ਦਸਤਖਤ ਕਰਨ ਲਈ ਕਿਹਾ ਜਾਵੇਗਾ, ਜੇ ਤੁਸੀਂ ਅਧਿਐਨ ਨੂੰ ਜਾਰੀ ਰੱਖਣ ਲਈ ਸਹਿਮਤ ਹੁੰਦੇ ਹੋ।

ਖੋਜ ਜਾਂ ਖੋਜ ਦੇ ਕਾਰਨ ਸੱਟਾਂ ਬਾਰੇ ਸਵਾਲਾਂ ਵਾਸਤੇ ਇਸ ਫਾਰਮ ਦੇ ਅਗਲੇ ਪਾਸੇ ਦਿੱਤੇ ਨੰਬਰ 'ਤੇ ਆਪਣੇ ਅਧਿਐਨ ਡਾਕਟਰ ਨਾਲ ਸੰਪਰਕ ਕਰੋ।